
Capitolul I – Notiuni generale

 1. Despre ce este vorba in acest ghid 


In domeniul serviciilor de infrumusetare corporala,  au fost promovate Norme de igiena care vizeaza cabinetele in care se desfasoara aceasta categorie de servicii, personalul lucrator implicat, in calitate de angajat, angajatorul, precum si procedurile de lucru specifice.


Actul normativ care aproba Normele de igiena pentru cabinetele de infrumusetare corporala este Ordinul nr. 1136/27 iunie 2007 al ministrului sanatatii publice, publicat in Monitorul Oficial, partea I,             nr. 484/19 iulie 2007, cu intrare in vigoare la 60 de zile de la publicare.


Deoarece implementarea normelor de igiena in cooperatia mestesugareasca cade in responsabilitatea factorilor de decizie din cadrul societatilor cooperative care furnizeaza servicii de infrumusetare corporala, in calitate de angajatori, precum si a factorilor de executie, pentru functiile de responsabili de “unitati de prestari servicii” (“cabinete“, in terminologia uzuala a reglementarii) si lucratori, in calitate de angajati, s-a elaborat prezentul ghid, ca instrument de lucru la dispozitia celor mentionati.


In acest sens, ghidul reprezinta un instrument concret de acces facil la normele de igiena reglementate, sistematizat pe urmatoarele destinatii: 

· spatii in care se organizeaza si se desfasoara serviciile;

· personalul care efectueaza serviciile;

· procedurile de lucru aferente fiecarei categorii de servicii: tratament si machiaj cosmetic, epilare, manichiura si pedichiura, coafura, frizeria, barbierit.

2. Cum poate sa va ajute acest ghid 


Ghidul permite implementarea normelor de igiena reglementate, facilitand:

· identificarea lor pe destinatiile mentionate;

· interventia preventiva intr-o succesiune logica de masuri concrete;
· aplicarea concreta a normelor de catre unitatile de prestari servicii, din sectorul cooperatiei mestesugaresti, functie de categoriile de servicii care sunt organizate la nivelul fiecarei SCM;
· controlul stadiului de aplicare si respectare;
· dimensionarea cantitativa si sortimentala a necesarului de echipamente, instrumente, accesorii si materiale impus de aplicarea si respectarea normelor. 


Ghidul localizeaza si exemplifica pentru unitatile de prestari servicii din cadrul cooperatiei mestesugaresti si dispozitiile altor reglementari, catre care, in cuprinsul Ordinului mai sus mentionat, se fac doar trimiteri, astfel incat, utilizatorii ghidului sa nu fie obligati sa coroboreze singuri prevederile din diverse acte normative.    

Capitolul II – Terminologii curente


1. procedura sau operatiune - activitate de tratament si machiaj cosmetic, manichiura, pedichiura, epilare, frizerie, coafura si barbierit; 


2. estetician - persoana calificata sa execute operatiunile de ingrijire si infrumusetare; 


3. client - persoana care solicita servicii de tratament si machiaj cosmetic, manichiura, pedichiura si epilare, de frizerie, coafura, barbierit; 


4. cabinet - locul in care se desfasoara  activitatile de tratament si machiaj cosmetic, manichiura, pedichiura si epilare, de frizerie, coafura si barbierit (echivalentul notiunii de “unitate de prestari servicii“ folosita in cooperatia mestesugareasca, pentru acest domeniu); 


5. epilare - proces prin care se indeparteaza temporar sau definitiv parul nedorit din diferite zone ale corpului; 


6. machiaj - aplicare temporara a unui produs cosmetic care are aceasta functie, pe zona fetei, gatului si bustului; 


7.  tratament cosmetic – procedura  de curatare, masaj si ingrijire a pielii de un anumit tip al tenului, avand sau nu, o anumita afectiune; 


8. manichiura - proceduri de ingrijire si infrumusetare a mainilor si a unghiilor de la maini; 


9. pedichiura - proceduri de ingrijire si infrumusetare a picioarelor si a unghiilor de la picioare; 


10. aplicarea unghiilor artificiale - modalitate  de  extensie a unghiilor naturale cu ajutorul diferitelor produse si tehnici; 


11. barbierit - procedeu  de  indepartare  a  parului  de  pe fata si gat cu ajutorul unui instrument sau obiect taios; 


12. frizat, coafat - procedura de scurtare, aranjare si ingrijire a parului; 


13. produs cosmetic - orice substanta sau preparat care urmeaza sa fie pus in contact cu diverse parti externe ale corpului uman, precum piele, par, unghii, buze, cu scopul exclusiv sau principal de a le curata, a le parfuma, a le modifica aspectul si/sau a le proteja ori a le mentine in buna stare; 


14. data de minima durabilitate  - data pana la care un produs cosmetic, depozitat in conditii corespunzatoare, continua sa isi indeplineasca functiunile initiale fara sa pericliteze sanatatea umana, atunci cand este folosit in conditii normale sau rational previzibile de folosire;


15. eticheta - orice material scris care contine elemente de      identificare a produsului si, dupa caz, instructiuni de utilizare    pentru consumator; 


16. ambalaj primar - material  care  vine in contact direct cu produsul cosmetic, folosit la mentinerea caracteristicilor prescrise ale produsului pe toata perioada de valabilitate; 




17. ambalaj secundar – material  folosit  la  protejarea ambalajului primar; 


18. perioada dupa deschidere - perioada de timp in care un produs cosmetic finit poate fi folosit in siguranta, calculata din momentul primei deschideri a ambalajului primar si inceperii utilizarii produsului. 

19. curatare – etapa preliminara obligatorie, permanenta si sistematica in cadrul oricarei activitati sau proceduri de indepartare a murdariei (materie organica si anorganica) de pe suprafete (inclusiv tegumente) sau obiecte, prin operatiuni mecanice sau manuale,   utilizandu-se agenti fizici si/sau chimici, care se efectueaza in cabinetele (unitatile) de infrumusetare corporala de orice tip, astfel incat activitatea sa se desfasoare in conditii optime de securitate; 


20.  dezinfectie  –  procedura  de  distrugere  a  microorganismelor patogene sau nepatogene de pe orice suprafete (inclusiv tegumente), utilizandu-se agenti fizici si/sau chimici; 


21. substanta activa – o substanta sau un microorganism, inclusiv un virus sau o ciuperca (fung), ce are o actiune generala sau specifica asupra ori impotriva organismelor daunatoare; 


22.  produs detergent-dezinfectant – produsul ce include in     compozitia sa substante care curata si substante care dezinfecteaza. Produsul are actiune dubla: curata si dezinfecteaza; 


23.  antiseptic – produsul  care  previne  sau impiedica  multiplicarea ori inhiba activitatea microorganismelor; aceasta  activitate se realizeaza fie prin inhibarea dezvoltarii, fie prin distrugerea lor, pentru prevenirea sau limitarea infectiei la nivelul tesuturilor; 


24. sterilizare – operatiunea prin care sunt eliminate sau omorate microorganismele, inclusiv cele aflate in stare vegetativa, de pe obiectele inerte contaminate, rezultatul acestei operatiuni fiind starea de sterilitate.

Capitolul III  –   Normele de igiena pentru spatiile in care se 

 desfasoara serviciile
1. Destinatia spatiilor 

 
1.1.  Cabinetul trebuie sa aiba incinte separate pentru fiecare dintre urmatoarele activitati: 

   a)  accesul, inregistrarea si asteptarea clientilor; 

   b)  desfasurarea procedurilor; 

   c) pastrarea echipamentului, instrumentarului si a articolelor curate, dezinfectate si sterile, in dulapuri separate si inchise, in spatii lipsite de praf si umiditate, la care au acces numai persoanele autorizate; 

   d) depozitarea echipamentelor si materialelor utilizate pentru curatenie. 

   
1.2. Pentru urmatoarele activitati trebuie sa existe incinte separate prin usi: 

   a)  epilare, tratament si machiaj cosmetic; 

   b)  pedichiura, manichiura; 

   c)  coafura, manichiura; 

   d)  frizerie, barbierit, manichiura. 

2. Amenajarea si intretinerea spatiilor/suprafetelor

2.1.  Se accepta amenajarea cel putin a unui spatiu sau al unei incaperi pentru curatarea, dezinfectia, sterilizarea instrumentarului si a materialelor refolosibile, in camera de desfasurare a procedurilor. 

2.2.  Peretii, podelele si tavanele din fiecare camera trebuie sa fie bine intretinute, netede, lavabile, confectionate din materiale neabsorbante, care sa poata fi usor spalate si curatate, iar culorile acestor suprafete trebuie sa fie deschise; in cazul finisajelor nelavabile, curatarea se face prin aspirare. 

2.3.  Incintele trebuie sa fie adecvat luminate cu lumina artificiala si naturala, sa fie bine ventilate, pentru a se elimina fumul, praful sau vaporii. 

2.4. Cabinetul trebuie sa fie dotat cu grup sanitar, intretinut corespunzator din punct de vedere igienico-sanitar si bine ventilat. 

2.5.  Este obligatoriu sa existe chiuveta pentru spalarea materialelor rezultate ca urmare a efectuarii procedurilor, precum si chiuveta separata pentru spalarea si dezinfectia mainilor, situata in camera de desfasurare a procedurii. Se asigura obligatoriu apa potabila curenta rece si calda, in cantitati suficiente, sapun antibacterian, periuta de unghii si prosop de hartie de unica folosinta sau dispozitive pentru uscarea mainilor. 

2.6.  Numarul optim de dotari sanitare se va stabili conform normelor de proiectare, in functie de numarul de operatori si clienti ai unitatii. 

2.7. Toate suprafetele trebuie mentinute in perfecta stare  de curatenie si intretinere. Suprafetele pe care se desfasoara tratamentele sau cele aflate in zona de sterilizare trebuie sa fie confectionate din materiale neporoase, neabsorbante. 

2.8. Este obligatorie afisarea la loc vizibil a interdictiilor privind fumatul, consumul de bauturi alcoolice, de substante stupefiante, precum si accesul animalelor in cabinet; 

2.9.  La amenajarea cabinetului este obligatoriu sa se ia masuri de protectie a locatiei impotriva insectelor si rozatoarelor. 

2.10. Cabinetul trebuie sa fie dotat cu trusa sanitara de prim ajutor, usor accesibila, conform prevederilor legale in vigoare. 

2.11. Temperatura de lucru trebuie sa fie confortabila si sa nu se situeze sub 20°C. 

Capitolul IV – Norme tehnice privind intretinerea, curatarea 

                       si dezinfectarea incintelor, suprafetelor si      

                       echipamentelor de lucru

1. Curatenia reprezinta rezultatul aplicarii corecte a unui program de curatare. 
2. Curatarea se realizeaza cu detergenti, produse de intretinere si produse de curatat. 

3. In utilizarea produselor folosite in activitatea de curatare trebuie respectate urmatoarele reguli: 

   - respectarea tuturor recomandarilor producatorului; 

   - respectarea normelor generale de securitate si sanatate in munca; 

   - este interzis amestecul produselor; 

· este interzisa pastrarea produselor de curatare in ambalaje          alimentare; 

   - produsele se distribuie la locul de utilizare, respectiv la nivelul      cabinetelor/incintelor, in ambalajul original primar sau in recipiente special destinate, etichetate cu identificarea produsului. 

4. Urmarirea si controlul implementarii programului de curatare, parte integranta a planului propriu al cabinetului (unitatii), revin personalului, care, conform legislatiei in vigoare, este responsabil cu supravegherea si controlul indeplinirii normelor de igiena. 

5. Depozitarea produselor si a ustensilelor folosite la efectuarea curatarii se face respectandu-se urmatoarele: 

a) in cabinet trebuie sa existe spatii special destinate depozitarii produselor si ustensilelor aflate in stoc precum si aflate in rulaj, pentru pregatirea activitatii propriu-zise sau folosite in procesul de efectuare a curatarii; 

b) spatiile trebuie sa asigure mentinerea calitatii initiale a produselor pana la utilizare; 


c) spatiile de depozitare trebuie sa indeplineasca urmatoarele conditii: 

   - pavimentul si peretii trebuie sa fie impermeabili si usor de curatat; 

   - zona  de  depozitare  trebuie  sa  permita  aranjarea  in  ordine  a  

     materialelor de curatare si accesul usor la acestea; 

   - trebuie sa existe aerisire naturala; 

   - trebuie sa existe iluminat corespunzator; 

   - gradul de umiditate sa fie optim pastrarii calitatii produselor;  

- trebuie sa existe chiuveta cu apa potabila rece si calda, dotata 

  pentru igiena personalului care efectueaza curatarea, conform 

  prevederilor legislatiei in vigoare; 

   - trebuie sa existe chiuveta  sau  bazin  cu apa  potabila,               
pentru dezinfectia si spalarea ustensilelor folosite la 
efectuarea  

     curatarii; dezinfectia, spalarea si uscarea materialului moale folosit 

     la curatare se pot face utilizandu-se 
masini de spalat cu uscator  

     sau masini de spalat si uscatoare (functie de caz); 

   - trebuie sa existe suport uscator pentru manusile de menaj,  

     mopurile, periile si alte ustensile; 

   - trebuie sa existe pubela si saci colectori de unica folosinta pentru 

     deseuri, conform legislatiei in vigoare. 

 
6. Intretinerea ustensilelor folosite pentru efectuarea curatarii se face zilnic, dupa fiecare operatiune de curatare si la sfarsitul zilei de lucru; ustensilele utilizate se spala, se curata, se dezinfecteaza si se usuca. Curatarea si dezinfectia ustensilelor complexe se efectueaza in functie de recomandarile producatorului. 

  7. Personalul care executa operatiunile de curatare si dezinfectie a materialului de curatare trebuie sa poarte manusi de menaj sau manusi de latex nesterile. 

           8. Curatenia trebuie efectuata la sfarsitul sau la inceputul programului de lucru, precum si ori de cate ori este necesar, de catre personal calificat. 


  9.
Dezinfectia este procedura care se aplica numai dupa curatare si  se realizeaza cu produse si substante chimice autorizate/inregistrate, conform prevederilor legale in vigoare. 

   
  10.  Criteriile de utilizare si pastrare corecta a produselor antiseptice sunt urmatoarele: 

· un produs antiseptic se utilizeaza numai in scopul pentru care a fost autorizat/inregistrat; 

· se respecta intocmai indicatiile de utilizare de pe eticheta produsului; 

· se respecta intocmai concentratia si timpul de contact precizate in autorizatia/inregistrarea produsului; 

· pe flacon se noteaza data deschiderii si data limita pana la care produsul poate fi utilizat; 

· la fiecare utilizare, flaconul trebuie deschis si inchis corect; 

· flaconul se manipuleaza cu atentie; este interzisa atingerea gurii flaconului, pentru a nu se contamina; 

· este interzisa transvazarea in alt flacon; 

· este interzisa reconditionarea flaconului; 

· este interzisa completarea unui flacon pe jumatate golit in alt flacon; 

· este interzisa amestecarea, precum si utilizarea succesiva a doua produse antiseptice diferite; 

· se recomanda alegerea produselor antiseptice care se utilizeaza ca atare si nu necesita dilutie; 

· sunt de preferat produsele conditionate in flacoane cu cantitate mica; 

· dupa aplicare, antisepticul nu se indeparteaza prin clatire, deoarece se pierde efectul remanent;

· se pastreaza numai in flacoanele originale, pentru a se evita contaminarea lor si pentru a nu se pierde informatiile de pe eticheta flaconului; 

· flacoanele trebuie pastrate la adapost de lumina si departe de surse de caldura.

11.  Dezinsectia periodica se va face la 3 luni, iar deratizarea periodica se va face la intervale de maximum 6 luni sau ori de cate ori este nevoie; intre operatiunile periodice se vor aplica proceduri de dezinsectie si deratizare curente, de intretinere, in functie de prezenta vectorilor. 

12. Suprafetele si echipamentele trebuie curatate, dezinfectate, conform prevederilor legale in vigoare, respectandu-se recomandarile producatorului.

13. Pentru curatare si dezinfectare se utilizeaza doar produse biocide, autorizate conform prevederilor Hotararii Guvernului nr. 956/2005 privind plasarea pe piata a produselor biocide, cu modificarile ulterioare. 

14. Solutiile de lucru ale produselor biocide, utilizate pentru dezinfectie, se prepara, se pastreaza si se utilizeaza conform instructiunilor producatorului. 

15.  Toate recipientele  si  containerele,  altele  decat  ambalajul  original al producatorului, folosite pentru dezinfectie, trebuie etichetate adecvat in privinta continutului, concentratiei si datei la care solutiile de lucru au fost preparate. 

16. Echipamentul electric, care nu poate fi imersat in lichid, trebuie curatat prin stergere si pulverizat cu un produs biocid. 

17. Utilizarea metodelor, a tipului de produs biocid pentru curatare, dezinfectie si sterilizare se face dupa cum urmeaza: 

	Suport de tratat
	Metoda de aplicare
	Observatii

	Materiale necritice
	
	

	Suprafete inerte, cum ar fi: pavimente pereti, mobilier etc.                       
	Curatare
	Spalare cu solutie de                                                                                 detergent pentru                                                                                     indepartarea prafului si murdariei, urmata de clatire cu apa calda                                                                                      

	Suprafete inerte, cum ar fi: chiuveta, W.C. suprafetele de lucru, pat de lucru etc.
	Dezinfectie de nivel scazut sau cu un produs detergent dezinfectant
	Stergere, respectandu-se timpul si concentratia conform instructiunilor producatorului, apoi clatire                            

	Material moale, cum ar fi: prosoape, cearceafuri etc.
	Dezinfectie de nivel scazut
	Spalare la masini automate cu ciclu termic de dezinfectie                                                            si fierbere sau la o firma specializata, in baza unui contract                                                                                                                                                                             Uscarea se face in camere special amenajate sau in     
uscatoarele masinilor de spalat                                                                           

	Spatule din plastic sau metal, tavitele, ustensilele care intra in contact cu pielea intacta, par sau unghii ori cu substante  de lucru.                                               
	Dezinfectie de nivel scazut  cu un produs detergent - dezinfectant          
	Spalare, urmata de imersie completa in produsul biocid, apoi clatire cu apa                       


	Materiale semicritice
	
	

	Orice suprafata inerta sau material moale care a fost stropit cu sange sau alte fluide corporale                                                                                                                      
	Dezinfectie de nivel intermediar
	Stergere sau imersie completa in produsul 

biocid, urmata de spalare, apoi clatire cu apa  

	Pilele de unghii refolosibile, pensetele, vasele pentru manichiura, caditele pentru pedichiura, perii de unghii lavoare pentru spalat parul etc.                                                                           
	Dezinfectie de nivel intermediar
	Stergere sau imersie completa in produsul biocid, apoi clatire                                        

	Orice articol care vine in contact cu mucoasele intacte sau cu pielea lezata ori care sustine un articol steril                                                                                             
	Dezinfectie de nivel inalt      
	Spalare urmata de imersie in produsul biocid, apoi clatire      


	Materiale critice
	
	

	Articolele taioase si intepatoare care patrund adanc in piele, refolosibile 
	Sterilizare prin metode fizice  sau chimice
	Conform prevederilor legale in vigoare si ale art. 5 din anexa nr. 1 la ordin                     


Capitolul V  –   Norme tehnice privind sterilizarea

   1. Obtinerea starii de sterilitate, precum si mentinerea ei pana la momentul utilizarii reprezinta o obligatie permanenta in cadrul cabinetului de infrumusetare corporala. 

   
   2. Toate dispozitivele si materialele care urmeaza a fi sterilizate trebuie curatate si dezinfectate, inainte de a fi supuse unui proces de sterilizare standardizat. 

   
   3. Serviciul de sterilizare din cabinete trebuie sa fie amenajat     intr-un spatiu special destinat. 

            4.  Organizarea activitatii serviciilor de sterilizare cuprinde: 

· circuitul de colectare, recipientele si mijloacele de transport pentru instrumentele murdare, nesterile; 

· asigurarea ariei de curatare in vederea diminuarii incarcaturii microbiene; 

· verificarea starii de functionare a aparaturii; 

· spatiul curat pentru inventarierea si impachetarea instrumentelor; 

· sterilizarea propriu-zisa si sistemul de control al procesului; 

· procedurile de control si marcare a produselor finite; 

· tratarea neconformitatilor; 

· inregistrarea si arhivarea datelor privind parcursul procesului, in vederea asigurarii trasabilitatii (ISO 8402), care este un element de sistem de calitate si este parte componenta a materiovigilentei; 

· circuitul de stocare, distributie, transport la utilizatori; 

· instruirea personalului; 

· echipamentul de protectie al personalului. 


  5. Instrumentarul care necesita sterilizare trebuie sa fie impachetat individual in ambalaje aprobate pentru sterilizare sau in seturi care sunt folosite pentru o singura procedura. Ambalajele trebuie inscriptionate cu data sterilizarii si numele persoanei care a efectuat sterilizarea. Ambalajele cu instrumentele sterilizate trebuie mentinute in conditii corespunzatoare de asigurare a sterilizarii si depozitate intr-un loc inchis, lipsit de umiditate si praf, la care exista acces controlat. Este obligatorie afisarea interdictiei de acces al persoanelor straine in locul/camera de pastrare a obiectelor si echipamentelor curate, sterile sau dezinfectate.         

        6. Se admite posibilitatea sterilizarii instrumentarului intr-o unitate sanitara specializata. Daca sterilizarea se efectueaza in alta parte decat locatia cabinetului, trebuie sa se faca dovada sterilizarii prin urmatoarele documente: 

   a)  contractul incheiat intre cele doua parti; 

   b)  data sterilizarii si numele persoanei care a executat sterilizarea; 

   c)  cantitatea si tipul de instrumentar sterilizat; 

   d) tipul de sterilizare folosit, parametrii de sterilizare, tipul de aparat folosit; 

   e)  conditiile de transport al instrumentarului sterilizat. 


   7. Fiecare pachet cu instrumentar sterilizat trebuie monitorizat in privinta sterilizarii, utilizandu-se indicatorii chimici sau biologici. 

 
   8. Procedurile de sterilizare efectuate conform recomandarilor producatorului aparatului se inregistreaza si trebuie sa fie disponibile in cursul actiunilor de inspectie. 

           9.  Inregistrarile scrise cu privire la procedurile zilnice de sterilizare si dezinfectare, efectuate conform prevederilor Ordinului ministrului sanatatii publice nr. 261/2007, cu modificarile ulterioare, se pastreaza de catre persoana responsabila. 

          10. Persoana responsabila cu sterilizarea instrumentarului trebuie sa demonstreze in cadrul inspectiei ca procedurile de sterilizare au fost executate corect si optim. 

 11. Inregistrarile  procedurii  sterilizarii  trebuie  sa  cuprinda urmatoarele: 

   a) metoda si parametrii de sterilizare; 

   b) data sterilizarii; 

   c) cantitatea si tipul de instrumentar sterilizat; 

   d) numele sau initiala persoanei care a sterilizat instrumentarul; 

   e) monitorizarea sterilizarii prin indicatorii chimici sau biologici. 

         12. Instrumentarul sterilizat si depozitat conform prevederilor legale in vigoare, care nu a fost folosit in decurs de 24 de ore de la data sterilizarii, trebuie resterilizat inainte de folosire, exceptie facandu-se pentru instrumentarul nou presterilizat. 

        13.  Daca se folosesc  instrumente  presterilizate, trebuie  sa  existe documentatia furnizata de producator in care sa fie descrisa metoda de sterilizare si precizate recomandarile de depozitare si mentinere a sterilitatii. Aceasta documentatie trebuie furnizata in cursul actiunilor de inspectie. Persoanele responsabile cu depozitarea si manipularea instrumentarului sterilizat trebuie sa respecte instructiunile producatorului de mentinere a sterilitatii. 

     14. Fiecare cabinet sau locatie temporara trebuie sa mentina inregistrarile privind dezinfectia si sterilizarea disponibile in timpul actiunilor de inspectie si acestea trebuie sa cuprinda urmatoarele: 

   a) date despre produsul biocid folosit (denumire comerciala, aviz sanitar,            fisa de securitate); 

   b) domeniul pentru care produsul biocid este folosit; 

   c) data, frecventa dezinfectiei; 

   d) numele persoanelor care sunt responsabile cu dezinfectia. 


15. Sterilizarea se realizeaza, numai cu aparate de sterilizare autorizate si avizate conform prevederilor legale in vigoare, prin metode fizice, abur sub presiune sau abur la temperatura si presiune ridicate/scazute, caldura uscata, precum si prin metode combinate      fizico-chimice. Trebuie respectate instructiunile de utilizare din cartea tehnica a instrumentelor cu privire la temperatura, presiunea si timpul de sterilizare recomandate de producator, in functie de tipurile de materiale de sterilizat ambalate. 

 16. Se elaboreaza instructiuni tehnice specifice privind exploatarea aparatelor, precum si masurile ce trebuie luate in caz de avarii, intreruperi sau dereglari si se afiseaza la fiecare loc de munca. 

 17. Se efectueaza controlul mediului, monitorizand si controland: 

· calitatea aerului, apei si a fluidelor utilizate; 

· starea de igiena a suprafetelor; 

· modul de functionare a echipamentelor de sterilizare; 

· modul de functionare a echipamentelor de control, masura si testare; 

· tinuta si formarea profesionala ale personalului. 

Capitolul VI  –  Regimul deseurilor specifice serviciilor

  
1. Cabinetul trebuie sa fie dotat cu mijloace pentru precolectarea si colectarea deseurilor periculoase, precum si a celor menajere: recipient cu capac, pubela, containere si saci colectori de unica folosinta; colectarea, depozitarea, transportul si neutralizarea deseurilor se fac conform prevederilor legale in vigoare.

2. Spatiul de depozitare trebuie sa existe in fiecare cabinet (unitate). In situatia in care nu a fost prevazut in proiect un spatiu pentru depozitare temporara, se va construi sau se va amenaja ulterior.

3. Spatiul de depozitare temporara trebuie sa aiba doua compartimente, si anume:

· un compartiment pentru deseurile periculoase (daca este cazul), prevazut cu dispozitiv de inchidere care sa permita numai accesul persoanelor autorizate;

· un compartiment pentru deseurile asimilabile celor menajere, amenajat conform normelor de igiena privind mediul de viata al populatiei.

4. Durata depozitarii temporare va fi cat mai scurta posibil, iar conditiile de depozitare vor respecta normele de igiena in vigoare.

5. Pentru deseurile periculoase (daca este cazul) durata depozitarii temporare nu trebuie sa depaseasca 72 de ore, din care 48 de ore in incinta cabinetului si 24 de ore pentru transport si eliminare finala.


6. Transportul deseurilor in incinta cabinetului (unitatii) se face pe    un circuit separat de cel al clientilor, containerele de depozitare  dezinfectandu-se dupa fiecare descarcare.


7. Deseurile produse in cabinet (unitate) trebuie eliminate prin procedee autorizate specifice fiecarei categorii de deseuri, respectiv:

· incinerarea;

· depozitarea in depozitul de deseuri;

-    includerea in ciclul de eliminare a deseurilor municipale.


8. Angajatorul este obligat sa nominalizeze persoana responsabila cu activitatea de eliminare a deseurilor.

         9. Incaperile sau platformele impermeabilizate amenajate pentru depozitarea recipientelor de colectare a reziduurilor solide trebuie sa fie racordate la un hidrant si la reteaua de canalizare, pentru a fi curatate cand este necesar, cat si pentru spalarea si dezinfectia recipientelor. 

Capitolul  VII  –   Regimul de utilizare a substantelor

                             periculoase

         1. Se vor utiliza prevederile Ghidului pentru asigurarea securitatii si sanatatii in munca, in domeniul serviciilor de igiena personala si estetica umana, din cooperatia mestesugareasca, Cap. II –  Pericole in domeniul serviciilor de coafura, manichiura si infrumusetare – pct.1 – Substante periculoase .

2. Controlul substantelor si al preparatelor chimice periculoase se face cu respectarea urmatoarelor conditii: 

   a) anumite substante si preparate chimice periculoase folosite in practica curenta trebuie sa fie insotite de fisa de siguranta a produsului, eliberata de catre producator, in conformitate cu prevederile Ordonantei de urgenta a Guvernului nr. 200/2000 privind clasificarea, etichetarea si ambalarea substantelor si preparatelor chimice periculoase, aprobata cu modificari prin Legea nr. 451/2001, cu modificarile si completarile ulterioare, si ale Hotararii Guvernului nr. 490/2002 pentru aprobarea Normelor metodologice de aplicare a Ordonantei de urgenta a Guvernului nr. 200/2000 privind clasificarea, etichetarea si ambalarea substantelor si preparatelor chimice periculoase, cu modificarile ulterioare; fisa de siguranta trebuie inmanata beneficiarului inainte sau odata cu prima livrare a substantei sau preparatului chimic respectiv; 

   b) personalul care manipuleaza astfel de substante sau preparate chimice periculoase trebuie sa fie instruit si sa semneze fisa de instruire individuala privind securitatea si sanatatea in munca, conform cu prevederile legale in vigoare; 

   c) substantele si preparatele chimice si cosmetice trebuie sa fie folosite in conformitate cu instructiunile producatorului, in conditiile legii. 

Capitolul VII –  Norme de igiena privind personalul care 

                          efectueaza serviciile

   1. Personalul trebuie sa poarte halate sau echipamente de lucru lavabile, curate, de culoare deschisa, confectionate special pentru a fi purtate in timpul executarii procedurilor. 


   2. Asigurarea igienei mainilor operatorului/esteticianului se face respectandu-se urmatoarele reguli: 

   a) spalarea mainilor se face cu sapun antibacterian si apa curenta potabila; 

   b) uscarea se face cu prosoape sau servete de unica folosinta sau prin folosirea unui aparat de uscare a mainilor; este interzisa folosirea prosoapelor textile de multifolosinta; 

   c) dezinfectia mainilor se face prin spalare sau frecare, utilizandu-se un produs biocid, destinat dezinfectiei mainilor. 

       3. Procedeele de spalare si de frecare a mainilor se efectueaza conform informatiilor furnizate de producator pe eticheta produsului; produsul trebuie sa fie recomandat pentru uz sanitar si trebuie sa contina indicatii despre: 

· necesitatea umectarii prealabile a mainilor; 

· volumul de produs utilizat; 

· timpul de spalare/frecare; 

· frecventa aplicarii produsului; 

· instructiunile speciale pentru utilizarea apei. 

4. Dezinfectia igienica a mainilor se face utilizandu-se un produs antiseptic

   
Procedurile recomandate, in functie de nivelul de risc: 

	Nivelul de risc
	Proceduri
	Indicatii

	Minim
	- spalarea mainilor               

- dezinfectia igienica a mainilor prin frecare   
	- cand mainile sunt vizibil murdare

- la inceputul si la sfarsitul programului de lucru

 - inainte si dupa scoaterea manusilor (sterile sau nesterile)
 - inainte si dupa activitatile de curatare
 - inainte si dupa contactul cu pacientii
 - dupa utilizarea grupului sanitar (WC)

	Intermediar
	- dezinfectia igienica a mainilor prin frecare

- dezinfectia igienica a mainilor prin spalare
	- dupa orice contact accidental cu sangele sau cu alte lichide biologice

- dupa toate manevrele potential contaminante


        6. Igiena mainilor este obligatorie in urmatoarele situatii, respectandu-se conditiile prevazute la pct. 2 de mai sus: 

   a)  inainte si dupa efectuarea procedurii; 

   b) cand se contamineaza accidental cu sange, fluide corporale sau secretii; 

   c)  dupa indepartarea manusilor de protectie; 

d) dupa folosirea toaletei; 

   e)  inainte si dupa servirea mesei; 

   f)  dupa efectuarea unor operatiuni care duc la contaminarea mainilor. 

7. Unghiile operatorului vor fi taiate scurt si curate. 

8. In  situatia  in  care  operatorul/esteticianul  prezinta  la nivelul mainilor leziuni, iritatii sau orice alta afectiune dermatologica, se interzice practicarea procedurii pana la vindecarea acestora. 

9. Angajatorul trebuie sa asigure angajatilor sai cursuri periodice de instruire, conform reglementarilor Ministerului Sanatatii Publice si Ministerului Educatiei, Cercetarii si Tineretului, astfel incat prin activitatile desfasurate de acestia sa nu fie afectata sanatatea lor si a clientilor. 

       10. Personalul angajat are obligatia de a efectua controale medicale la angajare si controale periodice, conform prevederilor legislatiei in vigoare; documentele care dovedesc efectuarea acestor controale medicale se pun la dispozitia inspectorilor sanitari, in timpul actiunilor de inspectie. 

       11. Personalul angajat trebuie sa cunoasca toate reglementarile domeniului sau de activitate si sa demonstreze competenta in folosirea materialelor si a procedurilor, in conformitate cu responsabilitatile atribuite, astfel incat sa previna orice pericol pentru sanatate. 

     12. Pentru acordarea primului ajutor in caz de accidente, angajatii trebuie sa aiba la dispozitie trusa de prim ajutor, facilitati si personal instruit pentru acordarea primului ajutor. 

Capitolul VIII – Norme specifice de igiena referitoare la 

                          tratament si machiaj cosmetic

1. Machiajul se efectueaza respectandu-se urmatoarele conditii: 

   a) pentru fiecare client se foloseste un burete sau un aplicator de unica folosinta; 

   b) pielea trebuie curatata inainte de aplicarea machiajului; 

   c) creioanele pentru machiajul ochilor si al buzelor trebuie reascutite inaintea folosirii pentru un nou client; 

   d) cand nu sunt folosite, paletele pentru machiaj trebuie acoperite; 

e) toate servetele si materialele de acoperire a fetei refolosibile trebuie spalate, dezinfectate si uscate dupa fiecare client, conform prevederilor capitolului IV, pct.17. 

       2. Vopsirea genelor si a sprancenelor se efectueaza respectandu-se urmatoarele conditii: 

   a) se utilizeaza numai produse cosmetice de colorare si vopsire cu aceasta destinatie, conform prevederilor legale in vigoare si respectand instructiunile producatorului; 

   b) este interzisa servirea clientului in situatia in care se observa ca acesta prezinta afectiuni oculare; 

   c) aplicatorul si partile de hartie utilizate ca suport pentru vopsirea genelor sunt de unica folosinta. 

3. Tratamentul cosmetic al fetei se efectueaza respectandu-se urmatoarele: 

   a) tratamentul cosmetic cuprinde urmatoarele etape: curatarea pielii, exfolierea, aplicarea mastilor cosmetice, folosirea lampii rosii dermale, aplicarea curentului galvanic si electric cu inalta frecventa, tratamentul cu abur, masajul facial, extractia punctelor negre si tratamentul cu compusi alfa-hidroxi; 

   b) este interzisa servirea clientului in situatia in care se observa ca prezinta afectiuni cutanate ;

   c) aplicatoarele, periile, electrozii si instrumentele refolosibile trebuie curatate si dezinfectate cu un produs biocid, conform prevederilor legale in vigoare, dupa utilizarea acestora la un singur client; 

   d) pentru fiecare client trebuie folosit un burete sau aplicator de unica folosinta; 

   e) aparatul cu abur pentru tratament facial trebuie intretinut in permanenta stare de curatenie; 

   f) ventuzele de sticla trebuie curatate si dezinfectate cu produse biocide prin metoda dezinfectiei de nivel scazut, conform prevederilor legale in vigoare, dupa folosirea la un singur client; 

   g) materialele utilizate pentru protectia ochilor pot fi de unica folosinta sau reutilizabile. In cazul refolosirii acestora, ele trebuie curatate si dezinfectate cu produse biocide prin metoda dezinfectiei de nivel scazut, conform prevederilor legale in vigoare, dupa folosirea la un singur client. 

4. Extractiile se efectueaza cu respectarea urmatoarelor conditii: 

   a) lumenul extractorului de comedoane trebuie curatat si dezinfectat cu un produs biocid prin metoda dezinfectiei de nivel inalt, conform prevederilor legale in vigoare, dupa folosirea la un singur client; 

   b) intre extractiile efectuate aceluiasi client, aparatul de extractie a comedoanelor trebuie sters cu alcool pentru a se preveni contaminarea altor zone ale fetei; 

   c) in timpul extractiilor esteticianul trebuie sa poarte manusi sterile, de unica folosinta ;

   d) nu se efectueaza tratamente daca clientul are vizibile afectiuni cutanate.
       5. Tratamentul cu compusi alfa-hidroxi se efectueaza cu respectarea urmatoarelor conditii: 

   a) acidul glicolic trebuie folosit in conformitate cu instructiunile producatorului; 

   b) in timpul tratamentului se folosesc manusi sterile, de unica folosinta; 

   c) in timpul tratamentului se acopera ochii clientului pentru prevenirea accidentelor; 

   d) esteticianul furnizeaza clientului instructiuni verbale si scrise referitoare la ingrijirea pielii dupa tratamentul cu acid glicolic. 

6. Toate produsele cosmetice utilizate trebuie sa respecte prevederile Legii nr. 178/2000 privind produsele cosmetice, republicata, cu modificarile si completarile ulterioare. 

 
7. Toate produsele cosmetice trebuie pastrate in containere inchise si curate, etichetate corespunzator si utilizate conform prevederilor legale in vigoare. 

8. Utilizarea unui preparat cosmetic pentru un client se face prin extragerea unei portiuni din containerul preparatului respectiv pentru evitarea contaminarii produsului, iar repartitia acestuia se face folosindu-se una dintre urmatoarele metode: 

   a) folosirea unei spatule curate pentru scoaterea unei portiuni de substanta din container; 

   b) folosirea unui tub din metal sau plastic care poate fi rasturnat; 

   c) folosirea portiunilor individualizate pentru o singura utilizare pentru a preveni contaminarea materialelor in vrac. 

9. Produsele cosmetice se utilizeaza respectand termenul de valabilitate precizat pe ambalaj.
10. Canapeaua pentru tratamente cosmetice va fi acoperita cu o husa de unica folosinta, care se va schimba dupa fiecare client, sau din material impermeabil, care se curata si se dezinfecteaza dupa fiecare sedinta cu un produs detergent-dezinfectant. 

Capitolul IX –   Norme specifice de igiena referitoare 

                          la epilare
Epilarea se efectueaza respectandu-se urmatoarele conditii: 

1. Utilizarea la epilare a urmatoarelor materiale: 

   a) ceara solida, dura, pe care esteticianul o aplica pe piele si apoi o indeparteaza impreuna cu parul atasat; 

   b) ceara moale, care se afla pe un material-suport sub forma de plasture, care este indepartat de pe piele impreuna cu parul atasat; 

   c) amestecuri care contin zaharuri, ce sunt aplicate pe piele si apoi acoperite cu plasturi, cu ajutorul carora se indeparteaza amestecul impreuna cu parul atasat. 

2. Folosirea spatulelor de lemn pentru un singur client. 

        3. Curatarea si dezinfectarea  spatulelor  refolosibile, dupa  folosirea acestora la un singur client, conform capitol IV, pct.17. 

         4. Orice  produs  cosmetic pe baza de ceara se foloseste la un singur client, cu exceptia cerii solide, care poate fi reutilizata doar in urma tratarii in aparate speciale care o incalzesc la temperaturi de peste 100°C si o filtreaza. 

         5. Indepartarea, dupa folosirea acestora la un singur client, a produselor din ceara moale, zaharurilor si materialelor-suport pentru aplicarea acestora.

         6. Aplicarea produselor de ceara unui client trebuie sa se realizeze cu aceeasi spatula si numai pe pielea intacta. 

7. Aplicatoarele personale cu roller trebuie curatate si dezinfectate prin dezinfectie de nivel intermediar cu un produs biocid, conform prevederilor legale in vigoare, dupa fiecare client. 

8. Protejarea  ochilor cu  materiale  adecvate, la epilarea zonelor din apropierea sprancenelor. In cazul materialelor refolosibile, acestea trebuie curatate si dezinfectate prin metoda dezinfectiei de nivel scazut, conform prevederilor legale in vigoare, dupa utilizarea acestora la un singur client. 

9. Folosirea de catre estetician a manusilor de unica folosinta in timpul procedurii de epilare. 

Capitolul X  –  Norme specifice de igiena referitoare la 

                         manichiura si pedichiura
1. Manichiura cuprinde urmatoarele etape: 

   a) spalarea si dezinfectarea mainilor esteticianului si ale clientului; 

   b) examinarea mainilor clientului in vederea depistarii bolilor

       dermatologice sau ranilor; 

   c) taierea si pilirea unghiilor; 

   d) tratarea mainilor cu o solutie antiseptica; 

   e) inmuierea, indepartarea cuticulelor prin mijloace mecanice: impingere, 

       tocire si/sau taiere; 

   f) tratamentul cosmetic al cuticulelor, al unghiilor si al mainilor: masaj, 

       baie de parafina etc.; 

   g) aplicarea lacului sau a pastelor de unghii si a decorurilor. 

2. Pedichiura cuprinde urmatoarele etape: 

   a) spalarea si dezinfectarea mainilor esteticianului si a picioarelor   clientului; 

   b) examinarea picioarelor clientului in vederea depistarii diverselor boli sau rani, a calozitatilor, bataturilor etc.; 

   c)  tratarea pielii picioarelor clientului cu o solutie antiseptica autorizata; 

   d)  inmuierea in apa calda, impingerea, tocirea si/sau taierea cuticulelor prin mijloace mecanice; 

   e)   taierea si pilirea unghiilor; 

   f)    tratarea si pilirea calozitatilor si a bataturilor; 

   g) tratamentul cosmetic al cuticulelor, al unghiilor si al picioarelor: masaj, baie de parafina etc.  

3. Aplicarea unghiilor artificale si protezarea unghiilor tehnice si false cuprind urmatoarele etape: 

   a)   spalarea si dezinfectarea mainilor esteticianului si ale clientului; 

   b)   examinarea mainilor clientului; 

   c)   pregatirea unghiilor naturale prin curatare si tratare; 

   d)   impingerea, tocirea si/sau taierea cuticulelor prin mijloace mecanice; 

   e)   dezinfectarea unghiilor, aplicarea unui adeziv acrilic sau a unui gel 

         special pe unghia naturala; 

   f)    aplicarea capsulelor prin diferite mijloace. 

        4. Regulile comune celor trei categorii de servicii:

   a)  inaintea efectuarii procedurilor de manichiura sau pedichiura trebuie evaluata pielea din jurul unghiilor; in cazul constatarii unor leziuni profunde, tratamentul trebuie amanat; 

   b) toate echipamentele, accesoriile si materialele refolosibile trebuie curatate si dezinfectate inainte de utilizarea lor la un nou client; 

   c) pentru fiecare client se foloseste un burete nou, care se arunca dupa teminarea sedintei; 

   d) vasele pentru manichiura si pedichiura, instrumentele  refolosibile se curata, se dezinfecteaza si se sterilizeaza, conform prevederilor capitolului IV, pct.17 si capitolului V, dupa fiecare sedinta de manichiura; 

   e)  baia de ceara parafinica trebuie curatata si dezinfectata dupa fiecare sedinta, inainte de a fi reumpluta cu un nou continut. 

   f)  clientii care solicita indepartarea unghiilor increscute trebuie indrumati catre un medic specialist. 

   g) in timpul procedurilor de pedichiura esteticianul trebuie sa poarte manusi sterile de unica folosinta, pentru efectuarea tratamentului la clientii a caror piele de la nivelul picioarelor prezinta anumite dermatomicoze cauzate de dermatofiti; negii trebuie acoperiti in timpul procedurii; in aceasta situatie se folosesc numai instrumente sterile, de unica folosinta, care vor fi aruncate dupa utilizare; 

   h) este interzisa efectuarea tratamentului cu ceara in cazul clientului ale carui maini sau picioare prezinta leziuni deschise; 

   i) inainte de inceperea procedurii de baie cu ceara parafinica, pielea clientului trebuie stearsa cu o solutie antiseptica autorizata; 

   j) picioarele si mainile clientului trebuie spalate si dezinfectate cu un antiseptic autorizat, inainte de inceperea procedurii de pedichiura, manichiura sau a baii picioarelor in parafina. 

   k) in caz de sangerare in timpul tratamentului cu ceara, pielea trebuie stearsa imediat cu un produs antiseptic autorizat pentru piele, inainte de a continua tratamentul. 

   l) clientul trebuie sa primeasca de la estetician instructiuni verbale sau scrise referitoare la ingrijirea pielii dupa tratament. 

Capitolul XI – Norme specifice referitoare la coafura, frizerie

                        si barbierit
1. Toate echipamentele si instrumentele folosite trebuie mentinute in buna stare de functionare, iar modul de utilizare trebuie sa respecte instructiunile producatorului. 

2. Partile din echipament care se pot contamina trebuie curatate si/sau dezinfectate zilnic, dupa necesitate, si acoperite cu hartie, care se va schimba periodic. 

3.  Pensulele si casoletele pentru prepararea spumei de ras se curata si se dezinfecteaza dupa utilizarea acestora la un singur client. 

4. Colectarea parului se va face in saci de polietilena, separat de alte deseuri. 

5. Echipamentul, instrumentarul si materialele folosite pentru deservirea clientului fac parte din urmatoarele categorii: 

   a) articole taioase si intepatoare care patrund sau pot leza pielea, cum sunt aparate si lame de ras refolosibile, bricege, foarfeci de tuns si de filat etc.; dupa folosirea la un singur client, articolele de unica folosinta se arunca, iar cele de multifolosinta se sterilizeaza fizic sau chimic, conform prevederilor legale in vigoare; 

   b) articole care vin in contact cu mucoasele, cu pielea lezata sau cu obiectele care sustin articolele sterile, precum si pensulele de ras, casoletele; dupa folosirea la un singur client, articolele de unica folosinta se arunca, iar cele refolosibile se curata si se dezinfecteaza prin dezinfectie de nivel inalt sau se sterilizeaza conform prevederilor capitolului IV, pct.17 si capitolului V ;

   c) articole care vin in contact cu pielea intacta si parul, fara sa aiba contact cu mucoasele, cum sunt bigudiuri, piepteni, clame, agrafe, perii, alte articole similare; dupa folosirea la un singur client, articolele de unica folosinta se arunca, iar cele refolosibile se curata si se dezinfecteaza prin dezinfectie de nivel scazut sau cu un produs detergent - dezinfectant. 

CAPITOLUL XII  –  Norme de igiena pentru protectia

                                clientilor

1. Instrumentele, echipamentele si accesoriile utilizate trebuie curatate, dezinfectate si/sau sterilizate, conform prevederilor legale in vigoare, respectandu-se recomandarile producatorului.
2. Materialele, instrumentele, accesoriile si echipamentele de unica folosinta se folosesc pentru un singur client. 

3. Toate echipamentele, instrumentele si materialele de unica folosinta trebuie indepartate imediat dupa ce au fost folosite la un client.
4. Este interzisa reprocesarea in vederea reutilizarii a dispozitivelor si materialelor de unica folosinta.

5.  Este interzisa folosirea creioanelor hemostatice sau a alaunului pentru a opri sangerarea.


6. Inainte de  inceperea  tratamentului  se efectueaza evaluarea starii pielii, cu respectarea urmatoarelor conditii: 

   a) inainte de inceperea tratamentului de infrumusetare, zona respectiva de piele sau unghie trebuie evaluata; 

   b) daca clientul prezinta in zona care urmeaza a fi tratata leziuni deschise, infectii, inflamatii sau boli dermatologice, tratamentul trebuie amanat. 

PRECIZARE : 

· Ghidul nu este parte a cadrului legislativ, ci reprezinta un instrument de asistenta concreta si sistematizata a celor implicati in procesul de organizare, conducere si executie a activitatilor din domeniu, in vederea identificarii si indeplinirii obligatiilor privind normele de igiena pentru cabinetele de infrumusetare corporala ;

· Se recomanda completarea informatiilor cuprinse in ghid prin studierea reglementarilor mentionate in Bibliografia anexata acestuia.

________________//_______________

